Imtella' Novembru 2, 2021 - Aġġornata 2 Ta' Novembru, 2021 6:16pm Infrastructure Malta ħabbret li Triq Ħal Farruġ, limiti ta' Ħal Luqa, se terġa' tinfetaħ illejla. Dan wara lbieraħ seħħ inċident fejn inxered fjuwil tul it-triq bil-konsegwenza li ħoloq periklu għas-sewwieqa. F'post fuq Facebook, Infrastructure Malta qalet li qed issegwi mill-qrib l-operazzjoni ta' tindif li għaddejja mill-ħaddiema tal-kumpanija Enemed, tad-Dipatiment tal-Protezzjoni Ċivili u tad-Diviżjoni għat-Tindif biex jassiguraw is-sigurezza u l-istabbiltà tat-triq. Infrastructure Malta kkonfermat li l-fjuwil li nxtered u l-materjal li ntuża biex tneħħa l-fjuwil, ma ratbux jew iddeterjoraw l-asfalt u għalhekk it-triq se tiftaħ mill-ġdid illjela malli jitlesta t-tindif.